  Туспуктэм: Удмуртиысь тазалыкез утёнъя министерстволэн пресс-службаез Наталия Сильвестрова Ижкарысь 6 номеро поликлиникае выль видеогастроскоп вуиз. Тӥрлыкез «Здравоохранение» йӧскалык ӵектос улсын басьтӥзы. Со сярысь Удмуртиысь тазалыкез утёнъя министерстволэн пресс-службаез ивортӥз. «Выль тӥрлыкен сюл-ӝуш сӧзнэтлэн тульвылысьтыз висён кылдэмъёсты адӟыны но соку ик куэт люкетэз биопсия карон понна басьтыны луэ. Со туж кулэ, кылсярысь, лек потос шуыса малпан дыръя. Туала тӥрлыклэн умой адӟытонэз эскеронэз ӝоггес быдэстыны луонлык сётэ, нош гумы пумысь ӟеч камера ортчытэм эскеронэз гожтэ » Павел Мартюшев, Ижкарысь 6 номеро эмъяськонниысь диагностика лэстон ёзэтысь эмчи эндоскопист Табере вань эскеронъёсты эмчи монитортӥ чакланы быгатэ. Видеогастроскопэз диспансеризация дыръя но диспансерын эмъяськись пациентъёсты эскерыку кутозы. Выль тӥрлыкен улӥсьёс эскеронъёсты ӝоггес ортчозы но эмъяськыны дыраз кутскозы. 6 номеро эмъяськонниын 26 сюрс котыр адями эскериське, соос пӧлысь 10 сюрс пала мурт туэ диспансеризациез но эмтодос эскеронэз ортчозы. Тодэ вайытом, 2023-тӥ ар пумозь йӧскалык ӵектос улсын элькунысь эмъюртъёсы 80-лэсь трос выль тирлык ваёзы. Тегъёс: Тазалык эмъяськонниос тӥрлык Ижкар Удмуртия  